97/164/EY: Komission päätös, tehty 17 päivänä helmikuuta 1997, yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä flupyrsulfuroni-metyylin, atsimsulfuronin ja Paecilomyces fumosoroseusin mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (ETA:n kannalta merkityksellinen teksti)



Virallinen lehti nro L 064 , 05/03/1997 s. 0017 - 0018



KOMISSION PÄÄTÖS, tehty 17 päivänä helmikuuta 1997, yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä flupyrsulfuroni-metyylin, atsimsulfuronin ja Paecilomyces fumosoroseusin mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (ETA:n kannalta merkityksellinen teksti) (97/164/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1), sellaisena kuin se on viimeksi muutettuna komission direktiivillä 96/68/EY (2), ja erityisesti sen 6 artiklan 3 kohdan, sekä katsoo, että neuvoston direktiivissä 91/414/ETY säädetään yhteisössä sallittujen, kasvinsuojeluaineisiin sisällytettävien tehoaineiden luettelon kehityksestä, hakijat ovat toimittaneet kolmea tehoainetta koskevat asiakirjat jäsenvaltioiden viranomaisille tehoaineiden sisällyttämiseksi mainitun direktiivin liitteeseen I, Du Pont de Nemours France toimitti tehoaine flupyrsulfuroni-metyyliä (DPX-KE459) koskevan asiakirjan Ranskan viranomaisille 26 päivänä lokakuuta 1995, Du Pont de Nemours Italiana SpA toimitti tehoaine atsimsulfuronia koskevan asiakirjan Italian viranomaisille 4 päivänä maaliskuuta 1996, Thermo Trilogy Corporation toimitti tehoaine Paecilomyces fumosoroseusia koskevan asiakirjan Belgian viranomaisille 18 päivänä toukokuuta 1994, kyseiset viranomaiset ovat toimittaneet komissiolle tulokset asiakirjojen täydellisyyden ensimmäisestä tutkimuksesta ottaen huomioon liitteessä II ja ainakin yhden kyseistä tehoainetta sisältävän kasvinsuojeluaineen osalta direktiivin liitteessä III määrätyt tietovaatimukset; tämän vuoksi hakijat toimittivat asiakirjat 6 artiklan 2 kohdan mukaisesti komissiolle ja muille jäsenvaltioille, flupyrsulfuroni-metyyliä koskeva asiakirja välitettiin pysyvälle kasvinsuojelukomitealle 16 päivänä elokuuta 1996, atsimsulfuronia koskeva asiakirja välitettiin pysyvälle kasvinsuojelukomitealle 11 päivänä lokakuuta 1996, Paecilomyces fumosoroseusia koskeva asiakirja välitettiin pysyvälle kasvinsuojelukomitealle 24 päivänä marraskuuta 1995, direktiivin 6 artiklan 3 kohdassa vaaditaan, että asiakirja on vahvistettava yhteisön tasolla, jotta sitä voidaan pitää periaatteessa hyväksyttynä direktiivin liitteessä II ja ainakin yhden kyseistä tehoainetta sisältävän kasvinsuojeluaineen osalta liitteessä III määrättyjen tietovaatimusten mukaisesti, tällainen vahvistaminen on tarpeen, jotta voidaan jatkaa asiakirjan yksityiskohtaista tutkimista ja antaa jäsenvaltioille mahdollisuus myöntää tätä tehoainetta sisältävien kasvinsuojeluaineiden käyttämiseen tilapäisiä lupia mainitun direktiivin 8 artiklan 1 kohdan edellytyksiä ja erityisesti sitä edellytystä noudattaen, joka koskee tehoaineen ja kasvinsuojeluaineen yksityiskohtaisen tutkimuksen tekemistä ottaen huomioon direktiivin vaatimukset, tämä päätös ei vaikuta siihen, etteikö hakijalta voida pyytää lisätietoja, jos yksityiskohtaisissa tutkimuksissa ilmenee, että tällaisia tietoja tarvitaan päätöksentekoon, jäsenvaltioiden ja komission välillä on sovittu, että Ranska jatkaa flupyrsulfuroni-metyyliä koskevien asiakirjojen yksityiskohtaista tutkimista ja Italia jatkaa atsimsulfuronia koskevien asiakirjojen yksityiskohtaista tutkimista ja Belgia jatkaa Paecilomyces fumosoroseusia koskevien asiakirjojen yksityiskohtaista tutkimista, Ranska, Italia ja Belgia antavat komissiolle mahdollisimman pian ja viimeistään yhden vuoden kuluessa kertomuksen tutkimuksen lopputuloksista siten, että mukana on suositus tehoaineiden sisällyttämisestä tai sisällyttämättä jättämisestä luetteloon ja kaikista siihen liittyvistä edellytyksistä; tämän kertomuksen saamisen jälkeen yksityiskohtaisia tutkimuksia jatketaan kaikkien jäsenvaltioiden asiantuntemuksella pysyvässä kasvinsuojelukomiteassa, ja tässä päätöksessä määrätyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Seuraavien asiakirjojen katsotaan periaatteessa täyttävän liitteessä II, ja kyseistä tehoainetta sisältävän kasvinsuojeluaineen osalta direktiivin liitteessä III määrätyt tietovaatimukset: 1. Du Pont de Nemours Francen komissiolle ja jäsenvaltioille toimittama flupyrsulfuroni-metyyli -nimisen tehoaineen sisällyttämiseksi direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 16 päivänä elokuuta 1996. 2. Du Pont de Nemours Italiana SpA:n komissiolle ja jäsenvaltioille toimittama atsimsulfuroni-nimisen tehoaineen sisällyttämiseksi direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 11 päivänä lokakuuta 1996. 3. Thermo Trilogy Corporationin komissiolle ja jäsenvaltioille toimittama Paecilomyces fumosoroseus -nimisen tehoaineen sisällyttämiseksi direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 24 päivänä marraskuuta 1995. 2 artikla Tämä päätös on osoitettu kaikille jäsenvaltioille. Tehty Brysselissä 17 päivänä helmikuuta 1997. Komission puolesta Franz FISCHLER Komission jäsen (1) EYVL N:o L 230, 19.8.1991, s. 1 (2) EYVL N:o L 277, 30.10.1996, s. 25